Hindi News

Local

Chhattisgarh

Raipur

Coronavirus In Bilaspur Latest Update | 72 Year Old Woman Donates One Quintal Rice , She Lives Begging In Chhattisgarh Bilaspur

छत्तीसगढ़ में कोरोना से जंग: बिलासपुर में 72 साल की सुखमती भूख जानती हैं, इसलिए दान किए भीख से जुटाए 1 क्विंटल चावल

बिलासपुर 5 महीने पहले



कॉपी लिंक

पार्षद को चावल-कपड़े सौंपती सुखमती

झुग्गी में रहने वाली सुखमती ने अपनी इच्छा के साथ स्थानीय पार्षद से संपर्क कर दान दिया

उनका कहना है कि भुखमरी को उन्होंने बेहद करीब से देखा है और अक्सर इसका सामना भी करती हैं

कोरोना संक्रमण के दौर में जहां जरूरतमंदों के लिए खुलकर दान करने वालों की कमी नहीं है लेकिन इनमें एक बुजुर्ग महिला का अन्न-दान कहीं ऊंचा है। 72 साल की सुखमती भीख मांगकर गुजारा करती हैं, लेकिन इस संकट काल में उनकी तरह कोई भूखा न सोए, इसलिए उन्होंने भीख मांगकर जुटाए 1 क्विंटल चावल, पुराने कपड़े दान किए हैं।

सुखमती ने अपनी इच्छा से पार्षद से संपर्क किया

लिंगियाडीह इलाके की एक झुग्गी में रहने वाली सुखमती ने जब अपनी इच्छा के साथ स्थानीय पार्षद विजय केशरवानी से संपर्क किया तो वे भी चौंक गए। सुखमती कहती हैं कि उनके जरिए अगर गरीबों को दो वक्त का भोजन मुहैया हो जाता हैं तो अपना बड़ा योगदान मानेंगी। उनका कहना है कि भुखमरी को उन्होंने बेहद करीब से देखा है और अक्सर इसका सामना भी करती हैं, ऐसे में वह जरूरतमंदों का दर्द समझ सकती हैं।

दो बच्चियों को पाल रही हैं सुखमती

सुखमती के जिम्मे उनकी दो नातिनों का भविष्य भी है। बड़ी नातिन 16 साल की है और ग्यारहवीं में पढ़ रही हैं, वहीं दस साल की छोटी नातिन छठवीं में है। घर में दूसरा कोई कमाने वाला भी नहीं है। सुखमती बीते एक दशक से भीख मांगकर गुजर बसर कर रही हैं। हालांकि सुखमती के दान के बाद उनकी दोनों नातिनों की पढ़ाई का खर्च उठाने की जिम्मेदारी अब पार्षद विजय ने उठाई है। साथ ही हरसंभव मदद देने की बात भी कही है।